Neuvoston asetus (ETY) N:o 1907/87, annettu 2 päivänä heinäkuuta 1987, riisin yhteisestä markkinajärjestelystä annetun asetuksen (ETY) N:o 1418/76 muuttamisesta



Virallinen lehti nro L 182 , 03/07/1987 s. 0051 - 0052

Suomenk. erityispainos Alue 3 Nide 23 s. 0221

Ruotsink. erityispainos Alue 3 Nide 23 s. 0221



NEUVOSTON ASETUS (ETY) N:o 1907/87, annettu 2 päivänä heinäkuuta 1987, riisin yhteisestä markkinajärjestelystä annetun asetuksen (ETY) N:o 1418/76 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että riisimarkkinoille aktiivisemman ja välittömämmän mahdollisuuden takaamiseksi vaikuttaa tarjonnan määrälliseen suuntaamiseen kysynnän mukaan, olisi tarkoituksenmukaista jättää interventiotoiminta pelkän turvaverkon asemaan; tämän vuoksi interventiohinnan tehtävänä on toimia kynnyksenä, joka käynnistää interventio-ostot heti, kun edustavilla markkinoilla todetut hinnat laskevat tietyn ajanjakson aikana kyseisen tason alapuolelle; interventiotoimintaan toimitetusta paddy- eli raakariisistä maksettavan ostohinnan on oltava vahvistettua interventiohintaa alemmalla tasolla, riisin hankintatilanne yhteisössä osoittaa, että tietyistä joidenkin kuluttajien toivomista riisityypeistä on pulaa, ja toisaalta toisista riisityypeistä on ylitarjontaa, lajikkeet, joilla on kysyntää, ovat indica-tyyppiä tai -muotoa, jotka ovat tavallisesti heikkotuottoisempia kuin perinteisesti viljellyt lajikkeet; tämän vuoksi on toteutettava aiheelliset toimenpiteet lajikkeiden uudelleensuuntaamisen suosimiseksi myöntämällä viljelytukea, yhteisön riisintuotannon ominaispiirteet huomioon ottaen suurelle osalle tästä tuotannosta ei löydy menekkiä yhteisön markkinoilla; tämän vuoksi on olemassa vaara, että suuria määriä kyseistä tuotetta siirretään interventiokauppaan markkinointivuoden alussa; tuottajien kannustamiseksi kylvämään sellaisia lajikkeita, jotka vastaavat paremmin markkinoiden tarpeita, olisi interventioelinten suorittamia ostoja rajoitettava määrättynä rajoitettuna ajanjaksona markkinointivuoden aikana, asetuksen (ETY) N:o 1418/76(), sellaisena kuin se on viimeksi muutettuna asetuksella (ETY) N:o 1449/86(), 18 artiklassa säädetään mahdollisuudesta ehkäistä kokonaan tai osittain sisäisen jalostusmenettelyn käyttö niiden mainitun asetuksen 1 artiklassa tarkoitettujen tuotteiden osalta, jotka on tarkoitettu erityisesti saman artiklan 1 kohdan c alakohdassa tarkoitettujen tuotteiden valmistukseen, ja kyseinen säännös on riittämätön riisimarkkinoiden tämänhetkisessä tilanteessa; erityisesti asetuksen (ETY) N:o 1418/76 1 artiklan 1 kohdan a alakohdassa tarkoitettujen tuotteiden valmistus voi vaarantaa yhteisen markkinajärjestelyn moitteettoman toiminnan; tämän vuoksi mainitun asetuksen 18 artiklan soveltamisalaa on tarpeen laajentaa, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 1418/76 seuraavasti: 1. Korvataan 5 artikla seuraavasti: "5 artikla 1. Jos paddy- eli raakariisin markkinahinta edustavilla alueilla on tietyn ajanjakson ajan alhaisempi kuin interventiohinta, on 27 artiklassa säädettyä menettelyä noudattaen päätettävä, että interventioelimet ostavat niille tarjotut paddy- eli raakariisimäärät sillä edellytyksellä, että tarjoukset ovat erityisesti laadun ja määrän osalta 6 kohdan mukaisesti määritettävien vaatimusten mukaisia. Ostot voivat tapahtua ainoastaan 1 päivän joulukuuta ja 31 päivän heinäkuuta välisenä aikana. 2. Edellä 1 kohdassa tarkoitetut ostot suoritetaan sellaisen hinnan perusteella, joka on 94 prosenttia voimassa olevasta interventiohinnasta siinä kaupan keskuksessa, jonne paddy- eli raakariisi tarjotaan 5 ja 6 kohdan mukaisesti vahvistetuilla edellytyksillä. Jos tarjotun paddy- eli raakariisin laatu poikkeaa vakiolaadusta, jolle interventiohinta on vahvistettu, hintaa tarkistetaan tekemällä korotuksia tai alennuksia. 3. Interventio-ostojen lopettamisesta päätetään 27 artiklassa säädettyä menettelyä noudattaen, kun paddy- eli raakariisin markkinahinta 1 kohdassa tarkoitetuilla alueilla on erikseen määritettävän ajanjakson interventiohintaa korkeampi. 4. Interventioelimet asettavat 1 kohdan mukaisesti ostamansa paddy- eli raakariisin 5 ja 6 kohdan mukaisesti vahvistetuilla edellytyksillä myyntiin joko kolmansiin maihin suuntautuvaan vientiin tai sisämarkkinoiden tarpeisiin. 5. Neuvosto antaa määräenemmistöllä komission ehdotuksesta interventiotoimintaa koskevat yleiset säännöt. 6. Noudattaen 27 artiklassa säädettyä menettelyä vahvistetaan tämän artiklan soveltamista koskevat yksityiskohtaiset säännöt, erityisesti: - edustavat alueet, jotka on otettava huomioon markkinahintoja todettaessa, - interventiotoiminnassa vaadittu vähimmäislaatu ja -määrä, - interventiotoiminnassa käytettävät korotukset ja alennukset, - interventioelinten menettelyjä ja edellytyksiä haltuunotossa, - interventioelinten menettelyjä ja edellytyksiä myyntiin saattamisessa." 2. Lisätään artikla seuraavasti: "8 a artikla 1. Tiettyjen indica-tyypin tai -muodon riisilajikkeiden tuotannolle myönnetään tukea, kun kyseisiä lajikkeita viljellään niillä yhteisön alueilla, joilla japonica-tyypin riisi muodostaa perinteisesti merkittävän osan riisintuotannosta. 2. Tuen määrä vahvistetaan hehtaarille kylvettyä ja korjattua pinta-alaa. Tukea myönnetään ainoastaan tietyille erikseen määritettäville indica-tyypin tai -muodon riisilajikkeille. 3. Tuen määrä vahvistetaan perustamissopimuksen 43 artiklan 2 kohdassa määrättyä menettelyä noudattaen. 4. Neuvosto antaa määräenemmistöllä komission ehdotuksesta yleiset säännöt tämän artiklan soveltamisesta ja vahvistaa erityisesti 1 kohdassa tarkoitetut tuotantoalueet sekä tukeen oikeutetun riisin morfologiset ominaisuudet. 5. Yksityiskohtaiset säännöt tämän artiklan soveltamisesta annetaan 27 artiklassa säädettyä menettelyä noudattaen."3. Korvataan 18 artikla seuraavasti: "18 artikla Siinä määrin kuin on tarpeen riisin yhteisen markkinajärjestelyn moitteettoman toiminnan kannalta, neuvosto voi määräenemmistöllä komission ehdotuksesta ehkäistä kokonaan tai osittain sisäisen jalostusmenettelyn käytön 1 artiklassa tarkoitettujen tuotteiden osalta." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä syyskuuta 1987. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä heinäkuuta 1987. Neuvoston puolesta Puheenjohtaja K. E. TYGESEN () EYVL N:o C 89, 3.4.1987, s. 9 () EYVL N:o C 156, 15.6.1987 () EYVL N:o C 150, 9.6.1987, s. 8 () EYVL N:o L 166, 25.6.1976, s. 1 () EYVL N:o L 133, 21.5.1986, s. 1